Ruby Dee

Ruby Dee (født 27. oktober 1922 i Cleveland i Ohio i USA, død 11. juni 2014 i New Rochelle i delstaten New York) var en amerikansk skuespiller, poet, dramatiker, manusforfatter, journalist, borgerrettsaktivist og ektefelle til skuespilleren Ossie Davis.


== Liv og virke ==


=== Bakgrunn ===
Foreldrene var Gladys Hightower og Marshall Edward Nathaniel Wallace. Etter at moren forlot familien, giftet Dees far seg på nytt, med Emma Amelia Benson som var skolelærer.Dee vokste opp i Harlem i New York. Familien leide ut rom til afroamerikanske reisende som i New York da ikke hadde lov til å bo i «hvite hoteller». Rubys stemor sørget for at hun fikk pianotimer. Hun fikk senere gå på Hunter College High School hvor hun tok eksamen med grader i fransk og spansk i 1944. Hun var medlem av Delta Sigma Theta.


=== Skuespiller ===
Hun var kanskje mest kjent for hovedrollen i filmen A Raisin in the Sun (1961) og filmen American Gangster (2007) der hun ble nominert til Oscar for beste kvinnelige birolle. Hun vant Grammy, Emmy, Obie, Drama Desk, Screen Actors Guild Award og Screen Actors Guild Lifetime Achievement Awards. Hun mottok National Medal of Arts og Kennedy Center Honors, blant mange andre utmerkelser.


=== Politisk engasjement ===
Dee og hennes ektemann Ossie Davis gikk for å være «borgerrettsbevegelsens første ektepar».
Allerede som elleveåring hadde Ruby Dee holdt sin første offentlige tale ved en demonstrasjon. Anledningen var en lærerinnes selvmord på grunn av budsjettinnsparinger. I begynnelsen av 1950-årene støttet hun Ethel og Julius Rosenberg. I 1963 ledet hun sammen med ektemannen, taleordenen ved avslutningsarrangementet til Marsjen til Washington for arbeid og frihet. Blant de kontakter hun pleiet i borgerrettsbevegelsen var ikke bare Martin Luther King, men også den militante Malcolm X.  Etter drapene av fire skolejenter ved et bombeangrep i Birmingham i Alabama, organiserte Ruby Dee en boikott av juleshopping og samlet inn bidrag til Martin Luther King.Da hun var nesten åtti år gammel deltok hun i en protestmarsj mot politiskytingen av Amadou Diallo da han skulle arresteres av en betjent fra New York City Police Department. Hun betraktet også sin skuespillergjerning som et middel i kampen for borgerrettigheter.


== Filmografi ==

Spillefilmer
KortfilmerLorraine Hansberry: The Black Experience in the Creation of Drama (1975)
The Torture of Mothers (1980)
Tuesday Morning Ride (1995)
The Unfinished Journey (1999) (forteller)
The New Neighbors (2009) (forteller)


=== TV ===


=== Teater ===


=== Diskografi ===
The Original Read-In for Peace in Vietnam (Folkways Records, 1967)
The Poetry of Langston Hughes (with Ossie Davis. Caedmon Records, no date, TC 1272)
What if I am a Woman?, Vol. 1: Black Women's Speeches (Folkways, 1977)
What if I am a Woman?, Vol. 2: Black Women's Speeches (Folkways, 1977)
Every Tone a Testimony (Smithsonian Folkways, 2001)


== Referanser ==


== Eksterne lenker ==
(en) Ruby Dee – kategori av bilder, video eller lyd på Commons 
(en) Ruby Dee på Internet Movie Database 
(sv) Ruby Dee i Svensk Filmdatabas 
(da) Ruby Dee på Filmdatabasen 
(da) Ruby Dee på Scope 
(fr) Ruby Dee på Allociné 
(en) Ruby Dee på AllMovie 
(en) Ruby Dee hos Turner Classic Movies 
(en) Ruby Dee hos Rotten Tomatoes 
(en) Ruby Dee hos The Movie Database 
(en) Ruby Dee hos Internet Broadway Database 
(en) Ruby Dee på Discogs 
(en) Ruby Dee på MusicBrainz 
(en) Ruby Dee på Songkick 
Life's Essentials with Ruby Dee
Archive of American Television interview
Ruby Dee på Internet Off-Broadway Database
Ruby Dee's oral history video excerpts på The National Visionary Leadership Project
Ruby Dee Discography hos Smithsonian Folkways